Glazbena škola Pregrada

Ljudevita Gaja 34

49218 Pregrada

KLASA: 602-03/17-01/34

URBROJ: 2214/01-380-16-04

Pregrada, 24. svibnja 2017.

Tel/fax: 049/377-234

e mail: glazbena.skola.pregrada@kr.t-com.hr

Na temelju članka 22. Zakona o odgoju i obrazovanju u osnovnoj i srednjoj školi (NN br. 87/08., 86/09., 92/10., 105/10., 90/11., 5/12., 16/12., 86/12.,126/12.- pročišćeni tekst, 94/13., 152/14. i 7/17.), Pravilnika o elementima i kriterijima za izbor kandidata za upis u I. razred srednje škole (NN br. 49/15. i 47/17.) te Odluke o upisu učenika u I. razred srednje škole u školskoj godini 2017./2018. (KLASA: 602-03/17-06/00015, URBROJ: 533-25-17-0005 od 12. svibnja 2017. godine.) Glazbena škola Pregrada raspisuje:

 **NATJEČAJ**

**za upis učenika u prvi pripremni razred srednje glazbene škole i prvi razred srednje glazbene škole za školsku godinu 2017./2018.**

1. **PODRUČJE OBRAZOVANJA, TRAJANJE I BROJ UPISNIH MJESTA**

\* Glazbenik – pripremno obrazovanje 2 godine - 7 učenika

\* Glazbenik – program srednje škole 4 godine - 15 učenika

1. **POSEBNI UVJETI ZA UPIS U PRVI PRIPREMNI RAZRED SREDNJE GLAZBENE ŠKOLE**

\* U I. pripremni razred srednje glazbene škole mogu se upisati učenici koji nisu pohađali osnovnu glazbenu školu nakon prijamnog ispita glazbene darovitosti s provjerom glazbenog sluha, pamćenja i ritma.

\* Pravo upisa u I. pripremni razred srednje glazbene škole imaju učenici do navršenih 15 godina života.

\* Iznimno u prvi pripremni razred srednje glazbene škole za zanimanje glazbenik fagotist, glazbenik tubist i glazbenik kontrabasist mogu se upisati učenici do navršenih 18 godina života, a za zanimanje glazbenica pjevačica učenice do navršenih 20 godina života i glazbenik pjevač do navršene 22 godine života.

\* Kandidati koji nisu pohađali osnovnu glazbenu školu, a upisuju pripremni program glazbenog obrazovanja, vrednuje se samo konačni rezultat ostvaren na prijamnom ispitu glazbene darovitosti (glazbeni sluh, glazbeno pamćenje i glazbeni ritam), a za glazbenika pjevača i izvedbu dviju lokalnih skladbi po slobodnome izboru (prag na ovom na ovom ispitu je 100 bodova, a moguće je ostvariti najviše 180 bodova).

1. **POSEBNI UVJETI ZA UPIS U PRVI RAZRED SREDNJE GLAZBENE ŠKOLE**

\* U I. razred srednje glazbene škole upisuju se učenici nakon završenog osnovnog glazbenog obrazovanja ili pripremnog obrazovanja za srednju školu nakon položenog prijamnog ispita koji obuhvaća provjeru iz temeljnog predmeta struke i solfeggia.

\* Učenici mogu upisati programe glazbene umjetnosti s općeobrazovnim dijelom (cjelovito obrazovanje - Glazbena škola je temeljna škola, a općeobrazovni dio pohađa se u Srednjoj školi Pregrada) ili paralelno srednju glazbenu školu uz drugi obrazovni program.

\* Za upis u programe **glazbene umjetnosti s općeobrazovnim dijelom**, kandidatima se vrednuje zajednički, dodatni i poseban element vrednovanja, opći uspjeh petog i šestog razreda osnovna glazbene škole ili dva razreda pripremnog obrazovanja te ostvareni rezultati na prijamnom ispitu glazbene darovitosti (moguće je ostvariti najviše 260 bodova).

\* Kandidatima koji **paralelno upisuju srednju glazbenu školu uz drugi obrazovni program** vrednuju se ocjene u prethodnoj glazbenoj školi (peti i šesti razred osnovne glazbene škole ili dva razreda pripremnog obrazovanja) te ostvareni rezultati na prijamnom ispitu glazbene darovitosti (prag na ovom ispitu je 70 bodova, a moguće je ostvariti najviše 170 bodova).

\* Prijamni ispit za instrumentaliste i pjevače obuhvaća provjeru iz temeljnog predmeta struke i solfeggia, za teoretičare provjeru iz klavira i solfeggia.

► Na temelju iznimne darovitosti, uz suglasnost Nastavničkog vijeća, u prvi razred srednje glazbene škole može se upisati i kandidat koji još nije završio završni razred općeobrazovnog osnovnog obrazovanja.

1. **UPISNI ROKOVI I DATUMI PROVOĐENJA DODATNIH ISPITA**

**LJETNI UPISNI ROK**

Početak i završetak prijava obrazovnih programa 26.6.2017. - 2.7.2017.

Provođenje prijemnog ispita 3.7.2017.

Početak ispisa prijavnica 10.7.2017.

Objava konačnih ljestvica poretka 13.7.2017.

Dostava upisnica 13. – 19.7.2017. od 8:00 do 13:00

Objava okvirnog broja slobodnih mjesta za jesenski rok 21.7.2017

Službena objava slobodnih mjesta za jesenski rok 11.8.2017.

**JESENSKI UPISNI ROK**

Početak i završetak prijava obrazovnih programa 21.8.2017. – 22.8.2017.

Provođenje prijemnog ispita 23.8.2017.

Početak ispisa prijavnica 28.8.2017.

Objava konačnih ljestvica poretka 31.8.2017.

Dostava upisnica 1.9.2017. do 13:00 sati

Objava slobodnih upisnih mjesta nakon jesenskog roka 2.9.2017.

**Prijamni ispit za pripremni razred**

ljetni rok: **3.7.2017**. ispit glazbene darovitosti u 12:00 sati

jesenski rok: **23.8.2017**. ispit glazbene darovitosti u 12:00 sati

**Prijamni ispit za I. razred srednje glazbene škole**

ljetni rok: **3.7.2017.** solfeggio u 9:00 sati

 flauta i truba u 15:00 sati

harmonika u 15:00 sati

 solo pjevanje u 15:00 sati

 klarinet i saksofon u 15:30 sati

 trombon, tuba i rog u 16:00 sati

klavir i klavir za teoretski odjel u 16:00 sati

 gitara i violina u 16:00 sati

jesenski rok: **23.08.2017.** solfeggio u 9:00 sati

 flauta i truba u 15:00 sati

harmonika u 15:00 sati

 solo pjevanje u 15:00 sati

 klarinet i saksofon u 15:30 sati

 trombon, tuba i rog u 16:00 sati

klavir i klavir za teoretski odjel u 16:00 sati

 gitara i violina u 16:00 sati

**NAPOMENA**

**LJETNI ROK**

Učenici koji **NISU ZAVRŠILI ZAVRŠNI RAZRED** **(8. razred)** u općeobrazovnoj ustanovi, a žele ići u srednju glazbenu školu neka se **OBAVEZNO JAVE** **U GLAZBENU ŠKOLU PREGRADA NAJKASNIJE DO 16.6.2017.** i dostave svoj **OIB** kako bismo mogli izvršiti aktivaciju u sustav.

**JESENSKI ROK**

Učenici koji **NISU ZAVRŠILI ZAVRŠNI RAZRED (8. razred)** u općeobrazovnoj ustanovi, a žele ići u srednju glazbenu školu neka se **OBAVEZNO JAVE** **U GLAZBENU ŠKOLU PREGRADA NAJKASNIJE DO 18.8.2017.**  i dostave svoj **OIB** kako bismo mogli izvršiti aktivaciju u sustav.

1. **PARTICIPACIJA ZA ŠKOLSKU GODINU 2017./2018**.

Temeljem odluke Školskog odbora, uz suglasnost Osnivača, participacija za školsku godinu 2017./2018. iznosi 1.600,00 kuna.

Polazi li Školu više djece iz **iste obitelji** participacija se plaća:

* za prvo dijete iznos od 1.600,00 uplaćuje se u 10 mjesečnih rata na račun Škole u mjesečnim iznosima od 160,00 kn.
* za drugo dijete iznos od 850,00 uplaćuje se u 10 mjesečnih rata na račun Škole u mjesečnim iznosima od 85,00 kn.
* treće i svako sljedeće dijete ne plaća participaciju.

Participacija za **pripremni razred** za školsku godinu 2017./2018. iznosi 2.100,00 kn,

te se uplaćuje u 10 mjesečnih rata na račun Škole u jednakim mjesečnim iznosima od 210,00 kn.

 ravnateljica

 \_\_\_\_\_\_\_\_\_\_\_\_\_\_\_

 Petra Tokić